KL lover - men kommuner kan ikke levere varen - politiken.dk
Klummer 10. feb. 2017 kl. 17.30
Børn skal rustes bedre før skolen og alle unge skal i gang med en uddannelse. Sådan lyder løfterne fra kommunernes organisation, KL. Men der skal penge på bordet, før nogen tror på det.
Der er 4,4 milliarder grunde til at være skeptisk over for Kommunernes Landsforenings udspil om henholdsvis bedre børneinsitutioner og om bedre tilbud til den femtedel af alle unge, som i dag farer vild på vejen fra skole til uddannelse. For 4,4 milliarder er en grund for hver krone, som kommunerne bare de i seneste år - fra 2009 til 2015 - har sparet alene på området.